CELEX: 31988R4179
Language: el
Date: 1988-12-30 00:00:00
Title: Κανονισμός (ΕΟΚ) αριθ. 4179/88 της Επιτροπής της 30ής Δεκεμβρίου 1988 που τροποποιεί τον κανονισμό (ΕΟΚ) αριθ. 4123/87 που καθορίζει, για την περίοδο εμπορίας 1988, το προβλεπόμενο συνολικό επίπεδο για τα προϊόντα που υπόκεινται στο συμπληρωματικό μηχανισμό των συναλλαγών στον τομέα των αλιευτικών προϊόντων

Avis juridique important

|

31988R4179

Κανονισμός (ΕΟΚ) αριθ. 4179/88 της Επιτροπής της 30ής Δεκεμβρίου 1988 που τροποποιεί τον κανονισμό (ΕΟΚ) αριθ. 4123/87 που καθορίζει, για την περίοδο εμπορίας 1988, το προβλεπόμενο συνολικό επίπεδο για τα προϊόντα που υπόκεινται στο συμπληρωματικό μηχανισμό των συναλλαγών στον τομέα των αλιευτικών προϊόντων  

Επίσημη Εφημερίδα αριθ. L 367 της 31/12/1988 σ. 0072 - 0072

ΚΑΝΟΝΙΣΜΟΣ ( ΕΟΚ ) αριθ . 4179/88 ΤΗΣ ΕΠΙΤΡΟΠΗΣ  της 30ής Δεκεμβρίου 1988  που τροποποιεί τον κανονισμό ( ΕΟΚ ) αριθ . 4123/87 που καθορίζει, για την περίοδο εμπορίας 1988, το προβλεπόμενο συνολικό επίπεδο για τα προϊόντα που υπόκεινται στο  συμπληρωματικό μηχανισμό των συναλλαγών στον τομέα των αλιευτικών προϊόντων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 361,  Εκτιμώντας :  ότι ο κανονισμός ( ΕΟΚ ) αριθ . 4123/87 της Επιτροπής ( 1 ), όπως τροποποιήθηκε από τον κανονισμό (ΕΟΚ ) αριθ . 3408/88 ( 2 ), καθόρισε, για ορισμένα προϊόντα αλιείας, το προβλεπόμενο συνολικό επίπεδο εισαγωγών για την περίοδο εμπορίας 1988 - ότι το προβλεπόμενο  αυτό επίπεδο περιέχει για κάθε σχετικό προϊόν ετήσια ποσόστωση εισαγωγής από τρίτες χώρες -  ότι, όσον αφορά την Πορτογαλία, η ποσόστωση των κατεψυγμένων μερλούκιων, του γένους Merluccius spp ., που είχε αρχικά καθοριστεί για την περίοδο 1988 με τον κανονισμό ( ΕΟΚ ) αριθ . 4122/87 της Επιτροπής ( 3 ), αυξήθηκε κατά 6 100 τόνους με τον κανονισμό  ( ΕΟΚ ) αριθ . 4178/88 ( 4 )- ότι, για αυτό το κράτος μέλος πρέπει, ως εκ τούτου, να προσαρμοσθεί ανάλογα το συνολικό προβλεπόμενο επίπεδο εισαγωγών του εν λόγω προϊόντος που εμφαίνεται στον κανονισμό ( ΕΟΚ ) αριθ . 4123/87 -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1   Στον πίνακα που εμφαίνεται στο στοιχείο Β σημείο 1 του κανονισμού ( ΕΟΚ ) αριθ . 4123/83, ο αριθμός "13 783" σχετικά με το συνολικό επίπεδο εισαγωγών κατεψυγμένων μερλούκιων, του γένους Merluccius spp ., των κωδικών ΣΟ ex 0303 78 10 και ex 0304 90  47 αντικαθίσταται από τον αριθμό "19 883 ".  Άρθρο 2   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 30 Δεκεμβρίου 1988 .  Για την Επιτροπή  Frans ANDRIESSEN  Αντιπρόεδρος   ( 1 ) ΕΕ αριθ . L 386 της 31 . 12 . 1987, σ . 27 .  ( 2 ) ΕΕ αριθ . L 299 της 1. 11 . 1988, σ . 62 .  ( 3 ) ΕΕ αριθ . L 386 της 31 . 12 . 1987, σ . 24.  ( 4 ) Βλέπε σελίδα 71 της παρούσας Επίσημης Εφημερίδας .